અમેરિકામાં હાલ તુરત વ્યાજના દરો વધશે નહીં એવા સમાચારો હતા.જાપાનમાં વધુ સ્ટીમ્યુલ્સ નહિં અપાતા વિશ્વ બજારમાં જાપાનની કરન્સી યેનના ભાવો ઉછળ્યા હતા. જયારે ડોલરના ભાવો ગબડયા હતા, વિશ્વ બજારમાં આજે સોનાના ભાવો વધી ૭ સપ્તાહની ટોચે તથા ચાંદીના ભાવો વધી ૧૫ મહિનાની ટોચે પહોંચ્યા હતા.સોનાના વૈશ્વિક ભાવો વર્તમાન સપ્તાહમાં ૩.૫૦ ટકા વધતાં બે મહિનાનો સૌથી મોટો વિકલી ઉછાળો નોંધાયો છે. વિશ્વ બજારમાં એપ્રિલમાં ચાંદીના ભાવો ૧૫ ટકા ઉછળતાં બે વર્ષનો સૌથી મોટો મંથલી ઉછાળો આવ્યો છે. ૧ ઔશ ગોલ્ડ ખરીદવા કેટલા ઔંશ ચાંદી આપવી પડે એ દર્શાવતો ગોલ્ડ- સિલ્વરનો રેશિયો ૮૧.૩૦ વાળો ગગડી ૭૧.૮૦ થતાં છ મહિનાનું તળિયું દેખાયું છે.